CELEX: 62017CN0485
Language: el
Date: 2017-08-10 00:00:00
Title: Υπόθεση C-485/17: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 10 Αυγούστου 2017 — Verbraucherzentrale Berlin eV κατά Unimatic Vertriebs GmbH

20.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/13
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 10 Αυγούστου 2017 — Verbraucherzentrale Berlin eV κατά Unimatic Vertriebs GmbH
   (Υπόθεση C-485/17)
   (2017/C 392/17)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Ενάγουσα: Verbraucherzentrale Berlin eV
   
      Εναγομένης: Unimatic Vertriebs GmbH.
   
      Προδικαστικά ερωτήματα
   
   
               1)
            
            
               Αποτελεί το ευρισκόμενο σε αίθουσα εκθεσιακό περίπτερο, το οποίο χρησιμοποιείται από έμπορο κατά τη διάρκεια ολιγοήμερης, ετησίως πραγματοποιούμενης εκθέσεως προς τον σκοπό της πωλήσεως των προϊόντων του, ακίνητο χώρο λιανικής πωλήσεως κατά την έννοια του άρθρου 2, σημείο 9, στοιχείο α', της οδηγίας 2011/83/ΕΕ (1) ή κινητό χώρο λιανικής πωλήσεως κατά την έννοια του άρθρου 2, σημείο 9, στοιχείο β', της οδηγίας 2011/83/ΕΕ;
            
         
               2)
            
            
               Σε περίπτωση που πρόκειται για κινητό χώρο λιανικής πωλήσεως:
               Πρέπει το ερώτημα αν ο έμπορος ασκεί τη δραστηριότητά του «σε συνήθη βάση» σε εκθεσιακά περίπτερα να απαντηθεί με γνώμονα
               
                           α)
                        
                        
                           το πώς ο έμπορος οργανώνει τη δραστηριότητά του ή
                        
                     
                           β)
                        
                        
                           το αν ο καταναλωτής πρέπει να αναμένει τη σύναψη συμβάσεως με αντικείμενο τα επίμαχα προϊόντα στη συγκεκριμένη έκθεση;
                        
                     
         
               3)
            
            
               Σε περίπτωση που θεωρηθεί ότι κρίσιμη για την απάντηση που θα δοθεί στο δεύτερο ερώτημα είναι η αντίληψη του καταναλωτή (ερώτημα 2 β):
               Είναι κρίσιμο για την απάντηση που θα δοθεί στο ερώτημα αν ο καταναλωτής πρέπει να αναμένει τη σύναψη συμβάσεως με αντικείμενο τα επίμαχα προϊόντα στη συγκεκριμένη έκθεση το πώς η έκθεση παρουσιάζεται στο κοινό ή το πώς παρουσιάζεται πράγματι η έκθεση στον καταναλωτή όταν αυτός προβαίνει στη δήλωση βουλήσεως περί συνάψεως της συμβάσεως;
            
         
      (1)  Οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).